ผู้สนับสนุน.. Mistine เครื่องสำอางแบรนด์ไทย ไปไกลระดับโลก
รู้หรือไม่ว่าเครื่องสำอางแบรนด์ไทยไหนมีรายได้มากที่สุด คำตอบคือ มิสทิน แบรนด์มิสทินอยู่คู่กับคนไทยมานานถึง 30 ปี แบรนด์นี้ก่อตั้ง โดย ดร.อมรเทพ ดีโรจนวงศ์ โดยใช้ชื่อว่าบริษัท เบทเตอร์เวย์ (ประเทศไทย) จำกัด  ซึ่งแสดงถึงจุดประสงค์ของการทำธุรกิจที่ต้องการทำให้ชีวิตของลูกค้าดีขึ้น  มิสทินถือเป็นแบรนด์แรกๆ ที่นำโมเดลธุรกิจขายตรงมาใช้  นอกจากนั้นมิสทินยังทำการตลาดโดยใช้โฆษณาแนวซีรีส์ เพื่อให้คนดูติดตามอย่างต่อเนื่อง และทำให้คนจดจำสินค้าของแบรนด์ได้ดี  บริษัทเริ่มต้นจากการให้สาวมิสทินเดินไปเคาะประตูตามบ้านเพื่อขายสินค้า จนกลายเป็นสโลแกนที่คุ้นหู “นิ้งหน่อง.. มิสทินมาแล้วค่ะ”  นอกจากสาวมิสทินที่เราคุ้นเคยกันแล้ว ในปัจจุบันแบรนด์มีการพัฒนาและปรับเปลี่ยนไปอย่างต่อเนื่อง  แล้วมิสทินในวันนี้เป็นอย่างไร? ลงทุนแมนจะเล่าให้ฟัง
12 ธ.ค. 2561

ผู้สนับสนุน..
Mistine เครื่องสำอางแบรนด์ไทย ไปไกลระดับโลก / โดย ลงทุนแมน
รู้หรือไม่ว่าเครื่องสำอางแบรนด์ไทยไหนมีรายได้มากที่สุด
คำตอบคือ มิสทิน
แบรนด์มิสทินอยู่คู่กับคนไทยมานานถึง 30 ปี
แบรนด์นี้ก่อตั้ง โดย ดร.อมรเทพ ดีโรจนวงศ์
โดยใช้ชื่อว่าบริษัท เบทเตอร์เวย์ (ประเทศไทย) จำกัด 
ซึ่งแสดงถึงจุดประสงค์ของการทำธุรกิจที่ต้องการทำให้ชีวิตของลูกค้าดีขึ้น
มิสทินถือเป็นแบรนด์แรกๆ ที่นำโมเดลธุรกิจขายตรงมาใช้ 
นอกจากนั้นมิสทินยังทำการตลาดโดยใช้โฆษณาแนวซีรีส์ เพื่อให้คนดูติดตามอย่างต่อเนื่อง และทำให้คนจดจำสินค้าของแบรนด์ได้ดี
บริษัทเริ่มต้นจากการให้สาวมิสทินเดินไปเคาะประตูตามบ้านเพื่อขายสินค้า
จนกลายเป็นสโลแกนที่คุ้นหู “นิ้งหน่อง.. มิสทินมาแล้วค่ะ”
นอกจากสาวมิสทินที่เราคุ้นเคยกันแล้ว ในปัจจุบันแบรนด์มีการพัฒนาและปรับเปลี่ยนไปอย่างต่อเนื่อง
แล้วมิสทินในวันนี้เป็นอย่างไร? ลงทุนแมนจะเล่าให้ฟัง
เมื่อพฤติกรรมของลูกค้าเปลี่ยนแปลงไป ธุรกิจจึงต้องปรับตัวตามไปด้วย
ทุกวันนี้เราใช้ชีวิตอยู่ในโลกดิจิทัลมากขึ้น
เราซื้อของผ่านช่องทางออนไลน์..
เราหาข้อมูลสินค้าผ่านทางอินเทอร์เน็ตมากกว่าเดินไปหาพนักงานขาย..
มิสทินจึงหันมาโฟกัสช่องทางดิจิทัลมากขึ้นเช่นกัน เพื่อตอบโจทย์รูปแบบการดำเนินชีวิตของลูกค้าในปัจจุบัน
พ.ศ. 2559 มิสทินพัฒนา “แอปยุพิน” แอปพลิเคชันสำหรับสมาชิก ที่รวบรวมแค็ตตาล็อกและใบปลิวต่างๆ ของมิสทิน ฟรายเดย์ และฟาริส โดยปัจจุบันมียอดดาวน์โหลดไปแล้วมากกว่า 2.4 ล้านดาวน์โหลด
พ.ศ. 2560 มิสทินเปิดช่องทางการสั่งซื้อสินค้าผ่านออนไลน์อย่างเต็มรูปแบบ ภายใต้ชื่อ “นิ้งหน่องมิสทิน” โดยลูกค้าสามารถใช้บริการผ่านเว็บไซต์ 
 และแอปพลิเคชัน NingNong
และเพื่อให้ครอบคลุมช่องทางการซื้อขายออนไลน์มากยิ่งขึ้น 
ลูกค้ายังสามารถสั่งซื้อสินค้าของมิสทินผ่าน Lazmall บน Lazada และ Official Store บน Shopee
โดยที่ผ่านมามิสทินก็ได้ทำการตลาดในช่องทางออนไลน์เพิ่มขึ้นเช่นเดียวกัน
เห็นได้จากแคมเปญ “Lazada 11.11 Super Show” ผ่านทางช่อง 3 ซึ่งถือเป็นแคมเปญใหญ่ที่มิสทินไม่เคยทำมาก่อน
นอกจากกลยุทธ์ที่ก้าวเข้าสู่โลกดิจิทัลแล้ว มิสทินยังมุ่งเน้นการขยายตลาดในต่างประเทศด้วย
มิสทินเจาะตลาดต่างประเทศครั้งแรกในปี พ.ศ. 2545 
โดยเริ่มจากประเทศใกล้เคียง เช่น เมียนมาร์ ฟิลิปปินส์ และอินโดนีเซีย
ปัจจุบันสินค้าของมิสทินวางขายอยู่ใน 14 ประเทศทั่วโลก
ซึ่งก็ได้กระแสตอบรับจากลูกค้าเป็นอย่างดีโดยเฉพาะอย่างยิ่งในประเทศจีน
มิสทินได้ดึง You Zhangjing สมาชิกวง Nine Percent ที่กำลังโด่งดังมาเป็นพรีเซ็นเตอร์
และมีการขึ้นป้ายโฆษณา LED ขนาดใหญ่ที่สุด กลางเมืองหางโจว ประเทศจีน
สำหรับ “แป้ง Wings” สินค้าตัวดังของมิสทิน ที่เปิดตัวที่ฝรั่งเศส มีกระแสตอบรับที่ดีในหลายๆ ประเทศ จนล่าสุด ยอดขายของ “แป้ง Wings” ทะลุ 50 ล้านตลับไปแล้ว
ทางมิสทินจึงฉลองความสำเร็จนี้ด้วยการผลิตแป้ง Wings รุ่นพิเศษที่มีเพียงตลับเดียวในโลก
ซึ่งตัวตลับจะประด้วยเพชรสีเหลืองธรรมชาติ มูลค่ากว่า 1.2 ล้านบาท โดยช่างฝีมืออันดับ 1 จากบิวตี้เจมส์
นอกจากนั้น ยังมีการขึ้นป้ายเฉลิมฉลองขนาดใหญ่ที่ใจกลางไทม์สแควร์ มหานครนิวยอร์ก และในอีกหลากหลายประเทศ เพื่อต้องการให้เป็นแคมเปญใหญ่ที่ประกาศความสำเร็จในครั้งนี้
และตอกย้ำความเป็น Inter Brand
จากการถูกเลือกเป็นแบรนด์เครื่องสำอางเพียงหนึ่งเดียว ที่เข้าร่วมงาน ELLE Beauty Radar 2019 กับ ELLE Magazine นิตยสารแฟชั่น ความงาม และไลฟ์สไตล์ สัญชาติฝรั่งเศส
จากเรื่องนี้เราคงจะเห็นว่าธุรกิจมิสทินไม่เคยหยุดพัฒนาและมีการปรับตัวอยู่เสมอ
วันแรกช่องทางขายสินค้าของแบรนด์มีเพียงสาวมิสทินที่เดินไปตามบ้านของลูกค้า
วันนี้เราสามารถสั่งซื้อสินค้ามิสทินได้ทุกที่ทุกเวลาผ่านแพลตฟอร์มออนไลน์หลายช่องทาง
ไม่เพียงเท่านั้น มิสทินยังสร้างชื่อเสียงให้กับประเทศไทย ผ่านสินค้าของมิสทินที่วางขายอยู่ในหลายประเทศทั่วโลก
ซึ่งใครจะคิดว่าท่ามกลางป้ายโฆษณาของแบรนด์ดังระดับโลกจำนวนมากที่ไทม์สแควร์ จะมีแบรนด์ไทยอยู่ในนั้นด้วย ซึ่งแบรนด์นั้นก็คือมิสทินนั่นเอง..